L 141/46
DA
Den Europæiske Unions Tidende
31.5.2023
3) Med hensyn til tjenesteprofiler, anmodninger og prioritering gælder følgende: a) Tjenesteprofilerne defineres ved deres primære egenskabsværdier.
De foruddefinerede tjenesteprofiler er fastsat i bilaget.
b) Brugerne kan afgive anmodninger om tjenester som fastsat i artikel 9 i gennemførelsesafgørelse (EU) 2023/1055.
c) Anmodningerne om tjenester skal følge reglerne fastsat i artikel 9 i gennemførelsesafgørelse (EU) 2023/1055.
GOVSATCOM-centret knytter anmodningen til den udvidede EU-pulje, som omfatter den kapacitet, der leveres af EU-programmet for sikker konnektivitet.
d) Enhver konflikt i forbindelse med tjenesteanmodningen, herunder nødvendigheden af præklusion af tjenesterne, skal følge de regler, der er fastsat i artikel 11 i gennemførelsesafgørelse (EU) 2023/1055.
4) Med hensyn til deployeringslogikken gælder følgende: a) Det system, der gennemfører EU-programmet for sikker konnektivitet, udformes som modulært og skalerbart og udvider gradvist rumsegmentet i overensstemmelse med udviklingen i efterspørgslen efter tjenesterne i løbet af driftslevetiden.
b) Modulariteten og skalerbarheden af det system, der gennemfører EU-programmet for sikker konnektivitet, kan omfatte investeringer fra den private sektor i overensstemmelse med udsving i efterspørgslen på markedet.
c) Eventuelle opgraderingsaktiviteter på rum- eller jordsegmentniveau må ikke påvirke kontinuiteten i de operationelle tjenester.
Artikel 3 Ikrafttræden Denne afgørelse træder i kraft dagen efter offentliggørelsen i Den Europæiske Unions Tidende.
Udfærdiget i Bruxelles, den 30. maj 2023.
På Kommissionens vegne Ursula VON DER LEYEN Formand